Redukčný katalyzátor

Redukčný katalyzátor je zariadenie montované do výfukového traktu piestových spaľovacích motorov, ktoré znižuje emisie oxidov dusíka (NOx). Problém s týmito emisiami majú motory ktoré spaľujú zmes s prebytkom kyslíka, t.j. vznetové motory a zážihové motory s priamym vstrekom. Aby tieto motory plnili súčasné prísne emisné predpisy kladené na vozidlové motory, bez redukčného katalyzátora sa takmer nezaobídu.

 Rozdelenie      
Podľa princípu možno rozdeliť katalyzátory na dva typy Zelenka P., Burgler L., Herzog P.L., Winklhofer E., Cartellieri W.P. : NOx Reduction Strategies for DI Diesel Engines. SAE paper 920470. International Congress and Exposition, Feb.1992.(in) Diesel Particulate Emissions: Measurement Techniques, Fuel Effects and Control Technology PT-42, (ed.) Johnson J.H., SAE,Inc Warrendale,PA USA,1992:
 so selektívnou katalytickou redukciou (SCR), ktorý je schopný znižovať iba emisie NOx
 vysoká účinnosť premeny nad 90 %
 vysoká cena
 vstrekovanie redukčných činidiel do výfukových plynov (amoniak, močovina, AdBlue) pred katalyzátor
 je potrebná regulácia dynamického dávkovania činidiel
 je nevyhnutný prídavný oxidačný katalyzátor pre redukciu pevných častíc
 využitie:
 pre stacionárne aplikácie boli vyvinuté a úspešne používané už v 90-tych rokoch 20. storočia
 pre nákladné vozidlá, autobusy a niektoré osobné vozidlá so vznetovými motormi vyrobené od roku 2011 (emisná norma Euro 5) 
 pre všetky vozidlá so vznetovými motormi vyrobené od roku 2015 (emisná norma Euro 6) 
 s neselektívnou katalytickou redukciou (NCR)
 nízka cena
 využitie CHx a CO ako redukčných činidiel
 je možná súčasná oxidácia pevných častíc, CHx a CO
 nízka účinnosť premeny
 potrebná úprava motorov a prevádzkových podmienok tak, aby dochádzalo k vyšším emisiám CHx a CO (redukčné činidlá), bez nutnosti vstrekovať uhľovodíky do spalín pred katalyzátorom, čo má za následok zvyšovanie spotreby paliva.

 Referencie 

 Iné projekty 

Kategória:Ekológia automobilov
Kategória:Príslušenstvo piestových spaľovacích motorov